mwydrwyd gan Hogyn o Rachub am 11:49
Dwi'n meddwl mai'r busnes "cynnig rhywbeth i bawb" ydi problem S4C. Hynny yw, os ti'n licio rygbi, ti'n siwr o ffeindio digon i dy ddiddanu, ac mae'r un fath yn wir am un neu ddau o faesydd eraill - byd natur, cerddoriaeth, neu dai a chartrefi. Ac mae'r ddarpariaeth ddrama yn eithaf da, o ystyried.
Gwendid y sianel yw'r rhaglenni am bethau mwy ymenyddol. Mae llawer iawn o raglenni dogfen y sianel yn ymdrin a pethau emosiynol, human interest, yn hytrach na syniadau. Mae'r celfyddydau yn cael eu gwthio i mewn i ghetto hanner awr Y Sioe Gelf. Ac mae'r ddarpariaeth newyddion a materion cyfoes yn drychinebus o wael. Gan mae'r pethau hyn yw fy niddordebau fi, prin y bydda i'n gwylio'r sianel o gwbl - gwaetha'r modd.